Diari Oficial de la Generalitat Valenciana


Sumari del DOGV 4267, del 10-06-2002 (2002/6184)

ACORD de 27 de maig de 2002, de la Comissió Territorial d'Urbanisme de València, relatiu a la modificació de la unitat d'execució número 3, sòl urbà, de les normes subsidiàries de Museros.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4267

Data del DOGV
:   10-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6184


Data del document
:   27-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Museros
    * pla d'urbanisme

ACORD de 27 de maig de 2002, de la Comissió Territorial d'Urbanisme de València, relatiu a la modificació de la unitat d'execució número 3, sòl urbà, de les normes subsidiàries de Museros. [2002/Q6184]
  
Vist l'expedient remés per l'Ajuntament de Museros referit a la modificació de la unitat d'execució número 3, sòl urbà, de les normes subsidiàries, i de conformitat amb els següents:
  
Antecedents de fet
  
1. El projecte es va sotmetre a informació pública, conjuntament amb l'alternativa tècnica de programa d'actuació integrada presentada per la mercantil Balcón de Museros, SL, el projecte de reparcel·lació i el projecte d'urbanització, per mitjà de la Resolució de l'Alcaldia, del dia 12 de març de 2001. Després del pertinent període d'exposició pública, en el qual es van presentar al·legacions, es va aprovar provisionalment pel Ple municipal del dia 22 de gener de 2002, amb la resta dels citats documents.
  
2. El projecte consta de memòria, plans d'informació i d'ordenació.
  
3. L'objecte del projecte és la modificació de l'ordenació detallada de la unitat d'execució número 3, del sòl urbà, de Museros, i es tramita conjuntament amb una alternativa tècnica de programa i els projectes d'urbanització i reparcel·lació.
  
La modificació es fonamenta en la millora de la integració de l'espai edificat amb respecte al nucli urbà consolidat, així com en la millora de la connexió viària de la dita unitat d'execució.
  
Amb la modificació es produïx una lleugera disminució de la superfície edificable i un xicotet increment del sòl dotacional.
  
Pel que fa a la zona verda, es manté la superfície de 774 metres quadrats, si bé es dissenya de forma trapezoïdal, i es denomina la superfície dotacional espai lliure.
  
Es justifica el compliment del que disposa l'article 17 de l'annex al Reglament de Planejament de la Comunitat Valenciana, ja que la relació entre l'índex de sòl dotacional i l'índex d'edificabilitat bruta de la nova ordenació és major que la mateixa relació de l'antiga ordenació, en no complir ni l'antiga ordenació ni la nova els estàndards exigibles per al planejament parcial.
  
4. Museros disposa de normes subsidiàries aprovades definitivament per la Comissió Territorial d'Urbanisme de València en la sessió del dia 17 de desembre de 1997, i s'han tramitat fins a la data diverses modificacions de diversos punts cada una d'estes.
  
5. La Comissió Informativa de la Comissió Territorial d'Urbanisme de València, en la sessió del dia 22 de maig de 2002, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. La documentació està completa, a l'efecte del compliment del que preceptua l'article 27 de la Llei Reguladora de l'Activitat Urbanística.
  
3. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen de resolució sobre l'aprovació definitiva de les modificacions de plans generals de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.a, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en sessió del dia 27 de maig de 2002, acorda:
  
Aprovar definitivament la modificació de la unitat d'execució número 3, sòl urbà, de les normes subsidiàries de Museros.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del sendemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 27 de maig de 2002.- El secretari de la Comissió Territorial d'Urbanisme: José Manuel Palau Navarro.